
DISPUTATIO  MEDICA 

INAUGURALIS, 

DE 

VENARUM  INFLAMMATIONE, 


A.UCTORE  GULIELMO  DUMBRECK. 


Haec  affectio  scilicet  Venarum  Inflammatio 
attentionem  medicorum  sibi  tantum  nuper¬ 
rime  attraxit.  Hunterus  Jo annes  natu¬ 
ram  hujusce  mali  primo  detegens  suas  opi¬ 
niones  de  hac  re  in  medium  protulit,  et  in 
transactionibus  medicis  demonstravit,  telam 
reticulatam  sive  sponte  sive  causa  externa 
(veluti  fractura  composita  aut  artu  discisso) 
violenter  inflammatam,  suam  affectionem 
tunicis  venarum  majorum  quae  sedem  in 
parte  vexata  habent  per  consensum  aut  vici¬ 
nitatem  communicasse.  Exinde  secutum 

2  DE  VENARUM  INFLAMMATIONE. 

est  ut  ratio  accurata  gravium  periculorum 
quae  ex  vena  incisa  aut  ligatura  eidem  im¬ 
posita  nonn unquam  oriri  videntur,  ab  hoc 
inclyto  chirurgo  primum  proposita  fuerit, 
quae  pericula  et  sequelae  a  plerisque  auctori¬ 
bus  qui  de  hac  re  antea  scripserant  ad  infla- 
mationem  partium  vicinarum  attribui  sole¬ 
bant  :  Quapropter  mirari  quasi  cogimur,  na¬ 
turam  affectionis  de  qua  hisce  paginis,  Nu¬ 
mine  volente,  disserere  statui,  a  vetustiori¬ 
bus  non  elucidatam  esse,  praesertim  quum 
ars  chirurgica  his  diebus  pristinis  in  cuna¬ 
bulis  erat  et  operationes  inconcinnae  ac  a- 
grestes  quas  chirurgia  hodierna  ex  toto  mu¬ 
tavit,  multas  occasiones  hanc  rem  ad  imum 
indagandi  ilhs  diderunt  ;  quoniam  manus 
suas  saepissime  sed  inornate  in  venis  morbi¬ 
de  correptis  exercuerunt  et  easdem  si  mag¬ 
nae  erant  in  membris  amputatis  fere  semper 
ligarunt. 

A  diebus  Hippocratis  mos  apud  medi¬ 
cos  valuit  siquando  venae  varicibus  implici¬ 
tae  erant  vel  eas  puncturis  perforare  vel  por- 

tionem  tubi  excisione  amovere,  aut  ligaturis 
duabus  circum  canalem  tumidum  appositis 
eum  in  medio  dividere ;  et  quidam  chirurgi 
hodierni  veteriores  nullam  moram  sibi  faci¬ 
unt  quo  minus  ostea  venarum  in  artu  aut 
tumore  excisso  ligaturis  claudere  velint. 
Exempla  hujusmodi  tamen  quae  post  de¬ 
tractionem  sanguinis  e  vena  exitum  fata¬ 
lem  habuerunt,  et  Saphaena  ipsa  infelciiter 
ligata  cum  signis  etiam  quae  cadavere  secto 
sese  ostenderunt,  nubem  quasi  ab  oculis  re- 
centiorum  amoverunt  et  chirurgos  nostri 
temporis  ad  venas  per  fila  coalescendas  tar¬ 
diores  fecerunt. 

Symptomata. — In  venarum  inflammatione 
ex  quacLinquecausainductafueritjOmniahaec 
varia  signa  tum  generalia  tum  localia  reperi- 
untur,  quae  alias  partes  corporis  momenti 
magni  comitari  solent,  sed  exempla  sese  non- 
nunquam  ostenderunt  in  quibus  aegri  e  lu¬ 
ce  ablati  sunt,  et  nulla  indicia  morbum  an- 
nunciarunt,  nisi  quae,  cadavere  post  mortem 
secto,  scalpellum  detexit.  Vena  interdum 

apud  partem  vulneratam  ulcere  simplice  oc¬ 
cupatur  aut  abscessus  nidum  sibi  inter  cu¬ 
tem  venamque  struens,  malum  ultra  ten¬ 
dere  prohibetur,  dum  aliks  inflammatio  trac¬ 
tum  venae  totum  et  super  et  infra  vulnus 
occupat,  eademque  chordae  instar  ex  tuni¬ 
cis  ejus  et  tela  reticulata  incumbente  spis¬ 
satis,  per  digitum  explorantem  vestigari  po¬ 
test.  Si  hoc  acciderit,  morbus,  ex  parietibus 
venae  conglutinatis,  metam  suam  saepissime 
attigerit,  sed  res  non  sese  semper  tam  bene 
habent  et  suppuratio  in  vena  consequi  so¬ 
let  ;  pus  attamen  quidem  limites  adeo  arc¬ 
tos  servat,  ut  abscessus  parvus  tantum  in 
cavitate  venae  prope  orificum  habitat.  Fu¬ 
niculus  horum  abscessuum  iter  venae  totum 
interdum  invadit,  alii  ab  aliis  per  lympham 
coagulabilem  solummodo  disjuncti,  et  in 
his  casibus  vena  quasi  funis  apparet,  nec 
sanguis  exinde  profluere  potest,  aut  ligatura 
in  brachium  imposita  unquam  tumere  gau¬ 
debit. 

Jn  his  exemplis  ubi  signa  inflammationis 

limites  tutos  transcurrunt,  nobis  expectare 
licet,  systema  totum  per  consensum  cladis 
particeps  futurum  esse,  et  adeo  rigores  ac 
vomitus  accedunt,  pulsus  celer  micat  et  ca¬ 
lor  magnus  superficiem  corporis  vexat : 
Margines  vulneris  inflammati  et  eversi  fi¬ 
unt,  dolor  tractum  venae  sequens  ad  cor  ple¬ 
rumque  tendit,  sed  pedes  suos  aliter  non- 
nunquam  emittit.  Dolor  acutus  ex  motu 
aut  pressura  quavis  sentitur,  et  pus  e  vul¬ 
nere  interdum  exprimi  queat,  partes  quae 
situm  mali  primarium  possident  veluti  in¬ 
tegumenta  ac  membrana  cellullaris  inflam¬ 
mationem  participant,  quibus  tensio  et  tu- 
mefactio  membri  correpti  superaddi  pos¬ 
sunt. 

His  signis  perstantibus  corpus  totum  ma¬ 
gis  magisque  laborat,  febris  ad  typhum  haud 
vergere  nonvult,  vultus  anxius  et  collapsus 
evadit,  aegerque  ex  minima  irritatione  sese 
valde  mobilem  habet ;  pulsus  arteriarum  ab 
ictibus  centum  ad  quinquaginta  amplius  in 
liorae  minuto  impingit,  calor  corporis  ad 


6  DE  VENAUUM  INFLAMMATIONE. 

gradum  thermometri  Faheenhetani  cen¬ 
tesimum  tertium  ad  quartum  usque  ascen¬ 
dit,  anxietas  et  suspiria  adsunt,  constrictio 
cum  dolore  in  pectore  sentitur,  faeces  coloris 
nigridi  exeunt,  deiii  delirium  supervenit,  et 
victima  miser  graviter  perpessus,  aerumnis 
suis  tandem  infeliciter  succumbit.  Vulnus 
in  vena  diu  ante  hoc  tempus  saepissime  ex 
toto  coaluit. 

Exemplum  sese  mihi  nuperrime  obtulit 
ubi  die  secundo  post  accessionem  rigorum 
et  aliorum  symptomatum  .quae  febrem  con¬ 
tinuam  dignoscunt,  aeger  venaesectionem 
subiit;  triduo  post  sanguinis  missionem  plu¬ 
rimum  molestiae  brachium  invasit,  labia 
venae  incisae  eversa  liebant  et  signa  in¬ 
flammationis  per  breve  spatium  circum  vvd- 
nus  serpebant,  die  quinto  dolor  magnum  in¬ 
crementum  accepit  et  cursum  venae  sequens 
ab  humero  usque  ad  digitos  descendit.  Mul¬ 
tum  duritiei  et  inflammationis  per  tres  pol¬ 
lices  infra  et  supra  vulnus  insederat  unde 
pus  sanguine  mistum  exprimi  poterat,  pul- 

SUS  debilis  erat  et  ad  ictus  centum  ac  qua- 
tuor  respondit,  calor  corporis  ad  gradum 
centesimum  tertium  ascendit,  cutis  arida 
erat  et  vultus  anxius  apparuit. 

Ab  hoc  stadio  mali  inflammatio  gradatim 
usque  ad  carpum  deorsum  serpens  totum 
brachium  fato  communi  involvit,  moles  cujus 
tumere  et  oedoemate  aflici  inceperit,  aegrum 
cruciatu  magno  afficiens  siquando  mem¬ 
brum  dolens  motu  aut  pressura  turbaretur, 
rigores  molestissimi  cum  anxietate,  suspirio 
et  delirio  signis  jam  dictis  sese  comites 
junxerunt,  respiratio  laboriose  et  cum  sen¬ 
su  stricturae  in  thorace  munus  suum  ex¬ 
plevit,  de  epigastrio  quoque  magnopere  con¬ 
questus  est.  Sub  finem  partes  quae  loquelae 
inserviunt  officio  suo  haud  facile  fungi 
poterant,  et  gangraena  os  sacrum  afficiens, 
aegrotum  cum  subsultu  tendinum  vexavit; 
lingua  scabra  erat  et  dentes  sordibus  incrus¬ 
tati,  pulsus  rapidus  et  adeo  debilis  erat  ut 
per  digitum  vix  discerni  poterat,  et  aeger 
die  tricesimo  post  venaesectionem  e  vita 
decessit. 

Sectio  Cadaveris, — Partibus,  quae  mor¬ 
bo  implicatae  fuerant  per  scalpellum  rite 
jdissectis,  tela  reticulata  quod  ad  structuram 
ejus  plurimum  mutata  videbatur,  et  probe 
explorata,  isti  substantiae  haud  absimilis 
erat^  quae  apud  medicos  nomine  Ligamenti 
dignoscitur.  Vasa  sanguinem  vehentia  cum 
partibus  vicinis  adeo  conglutinata  erant  ut 
vix  separari  possent,  vulnus  quod  sedem 
suam  in  vena  mediana  cephalica  habuit  jam 
coaluerat,  mediana  longa  a  dorso  pollicis  us¬ 
que  ad  cephalicam  ac  basilicam  medianam 
nervum  similitudine  probe  retulit  et  struc¬ 
turam  fibratam  praebuit,  sed .  quum  trans- 
versim  secta  ad  naturam  arteriae  potius  ap¬ 
propinquavit.  Extremitates  venae  divisap 
ostia  rotunda  ostenderunt  et  quae  nullum 
collapsura  ut  in  statu  sano  subierunt ;  quum 
tubus  ipse  diffissus  erat,  tunicae  multum 
crassatae  erant  et  lamina  lymphae  coagula- 
bilis  ibi  exudaverat,  nisi  apud  partem  anti- 
brachii  mediam  ubi  abscessus  parvus  in  ca¬ 
vitate  venae  repertus  est.  Cephalica  et  ba¬ 
silica  vena  circiter  pollices  duos  supra  artus 

flexuram  pure  occupatae  sunt,  tunicae 'qua¬ 
rum  plus  solito  tenues  erant  et  vi  minima 
admota  facillime  lacerari  poterant  ;  haec 
signa  usque  ad  venam  axillarem  manifesta 
erant  sed  subito  evanuerunt  antequam  hoc 
vasum  costam  primam  transit.  Vena  per 
cursum  totum  pervia  remanserat  quamvis 
in  diametro  sese  contraxerat  et  sanguinem 
nullum  in  quovis  puncto  continuit,  valvae 
quoque  haud  conspici  poterant  ;  Investiga¬ 
tionibus  nostris  ultra  prosecutis  vena  cava 
cum  corde  statum  sanum  possidere  reperta 
sunt,  sed  apud  latus  sinistrum  depositio  lym¬ 
phae  coagulabilis  accesserat  et  color  rubeus 
arcum  aortae  occupavit. 

Facultas  mihi  fuit  nonnulla  talia  exem¬ 
pla  videndi  quae  post  venae-sectionem  si¬ 
militer  exorta  sunt  et  in  quibus  signa  simi¬ 
litudinem  magnam  alia  aliis  gerebant.  In 
uno  horum  exitus  infaustissimus  superve¬ 
nit,  enim  quanquam  affectio  localis  quasi 
obdormiverat,  morbus  nihilominus  arcem 
vitae  adeo  laeserat,  ut  aeger,  die  vicesimo 

I 

quinto  post  sanguinem  detractum,  violen¬ 
tiae  mali  miserrime  cesserit.  V ena  post  mor¬ 
tem  secta  per  lympham  coagulabilem  a  cu¬ 
bito  ad  humerum  impleri  reperta  est,  sed 
indicia  morbida  ultra  tendere  vitaverant. 

In  alio  exemplo  ubi  chirurgus  tumorem 
ex  axilla  amovere  volens,  puncturam  in  ve¬ 
nam  quae  nomen  suum  ab  illo  loco  accipit, 
per  instrumentum  ejus  fortuito  inflixit ;  li¬ 
gatura  una  trans  incisionem  statim  in  ve¬ 
nam  imposita  erat,  dum  altera  partem  vul¬ 
neris  inferiorem  similiter  vinxit ;  intervallo 
dierum  septem  post  operationem  factam  hic 
aeger  quoque  morti  succubuit,  et  cadavere 
secto  vena  infra  situm  vulneris  sese  inflam¬ 
matam  ac  plurimum  densatam  ostendit : 
Cava  ascendens  cum  auricula  cordis  dextra 
et  ventriculo  ejusdem  lateris  ex  inflamma¬ 
tione  laboravit,  quas  partes  etiam  color  pro¬ 
funde  rubeus  invasit.  Musculi  vicini  in  gan¬ 
graenam  prolapsi  fuerant.  Exemplum  simi¬ 
le  intra  hos  paucos  dies  evenit,  ubi  post  am¬ 
putationem,  arteria  femoralis  ac  vena  eodem 

nodo  implicitae  fuerant.  Die  quarto  aeger 
e  vita  decessit,  et  partibus  per  sectionem 
inspectis  vena  usque  ad  ligamentum  Pou- 
partii  lympha  pureque  impleri  reperta  est, 
sed  indicia  morbida  ulterius  tendere  cessa¬ 
runt. 

Quum  exitus  morbi  in  morte  terminatur, 
hic  dirus  eventus,  ex  inflammatione  conti¬ 
nuata  tunicam  venae  internam  possidente 
et  ad  cor  serpente,  originem  suum  nonnun- 
quam  trahit,  dum  alias  lympha  coagulabilis 
in  venae  canalem  effunditur,  viam  que  san¬ 
guinis  ex  toto  obsidens  usum  tubi  in  pos¬ 
terum  delet,  sed  pus  interdum  contra  cavi¬ 
tatem  venosam  domicilium  sibi  eligit : 
Hae  terminationes  in  vena  eadem  interdum 
reperiuntur  utique  exemplum  primo  memo¬ 
ratum  optime  demonstravit.  Funiculi  ab¬ 
scessuum  in  quibusdam  casibus  cursum  venae 
occupant,  et  circum  hos  abscessus,  alios  ab 
aliis  lympha  coagulabili  tantum-modo  dis¬ 
junctos,  partes  vicinae  spissatae,  induratae 
ac  inter  sese  adhaerentes  apparent,  et  san- 

guis  concretus  in  variis  partibus  venae  sae¬ 
pissime  detegitur. 

Inflammatio  quoque  in  quibusdam  ex¬ 
emplis  rarioribus  iter  a  corde  praeoptat,  sed 
multo  frequentius  accidere  solet  ut  versus 
istud  organum  tendere  mavult,  et  antra 
ejusdem  proxima  invadens,  fato  communi 
obruit ;  sed  signa  inflammationis  interdum 
per  breve  spatium  tantum  detegi  possunt 
et  subito  cessantia  venam  reliquam  quasi  in 
statu  sano  relinquunt ;  si  vero  tamen  caute 
inspiciatur  diametrus  ejus  valde  contracta 
reperietur. 

Dominus  Wilson  exemplum  venae  ca¬ 
vae  inferioris  obliteratae  in  Transactionibus 
Mediciis  enarrans,  hanc  contractionem  venae 
apud  partem  ejus  superiorem  notavit,  et 
videtur  ei,  hanc  conglutinationem  tubi  ex 
iisdem  mutationibus  effici,  quae  ductum 
arteriosum  ac  venosum  paulo  post  partum 
concludunt:  Nam  obliteratio  tam  magni 
vasis  per  lympham  congrumatam  vix  ac  ne 

vix  quidem  perfici  poterat,  aut  sanguinem 
pusve  prohiberet,  quin  ad  cor  progrederen¬ 
tur  ;  quod  argumenta  Doctoris  Baillie  ex 
magnaparte  corroborat,  actionem  scilicet  obli- 
terationis  nonnunquam  accidere,  quae  haud 
causis  usitatis  pendere  videtur,  sed  quae  ex 
aliqua  conditione  vasorum  nequaquam  ex¬ 
plicanda  oriri  putatur.  Hunteiius,  Hodg- 
SON  et  alii  hanc  dispositionem  conjunctioni 
parietum  venae  attribuerunt,  sicuti  in  arte¬ 
riis  magna  inflammatione  laborantibus  ac¬ 
cidere  solet,  sed  sententia  Domini  Travers 
de  hac  re  asseverat,  proclivitatem  membranae 
venosae  in  inflammatione  commista,  ad  fa¬ 
cultatem  puris  secernendi  sibi  suscipiendam, 
argumentum  non  parum  evidens  nobis  prae¬ 
bere,  tubum  venae,  per  adhesionem  parie¬ 
tum  ejus,  concretionem  haud  subire,  sed 
canalem  ad  obliterationem  gradatim  contra¬ 
hi,  materie  interstitiali  tunicas  venae  ob¬ 
sidente  ;  ex  qua  tubus  quasi  cartilago  eva¬ 
dit,  et  quanquam  apertura  in  eadem  per 
compressionem  impervia  redditur,  canalis 
tamen  vena  ipsa  secta,  facile  discerni  potest. 

CAUSA  MORBL 

Originem  hujusce  inflammationis,  vul¬ 
neri  in  vena  facto,  per  primam  intentionem 
ut  apud  medicos  vocatur,  haud  iterum  con¬ 
crescenti,  Hunterus  attribuit  ;  necnon  isti 
morbidae  affectioni  cavitatem  venae  ipsius 
invadenti  ej usque  margines  sive  labia  a  sese 
dimota  relinquenti,  enim  si  abscessus  inter 
cutem  venam  que  situs  sit,  haud  aliquid  in¬ 
juriae  in  constitutionem  affert,  si  partes  in¬ 
ferius  sitae  rite  ac  recte  jam  coaluerint. 

Huic  vero  celeberrimo  quoque  opinio 
erat,  hoc  malum  ex  cavitatibus  venarum  ma¬ 
jorum  operationibus  chirurgicis  vel  casu  ex¬ 
positis  frequentissime  induci,  sed  nihilomi¬ 
nus  diflicile  videtur  justam  rationem  hu¬ 
jusce  morbi  exponere, nam  si  eum  ulli  causae 
locali  attribuamus  quomodo  fieri  potest,  ut 
tam  pauca  exempla  ejusdem  sese  nobis  osten¬ 
dant,  praesertim  quum  quotidie  venesectio 

ipsa  agreste  ac  inconcinne  perficitur,  et  dum 
injuria  localis  a  priori  vix  par  videretur  ut 
talem  cohortem  malorum  evocare  queat. 
Quinetiam  porro  rapida  ac  late  diffundens 
natura  inflammationis,  et  symptomata  gene¬ 
ralia  quae  hic  apparere  solent,  exitum  fata¬ 
lem  hujusce  morbi,  cuidam  et  peculiari  sta¬ 
tui  conditionis  attribuendum  esse,  nobis 
potius  persuadere  possent;  nec  etiam  si 
vena  post  sanguinem  detractum,  signis  an¬ 
tea  dictis  uno  tempore  graviter  laboraret, 
sed  alias  secta  incolumis  evaderet,  nostrum 
argumentum  ideo  labefactari  debet. 

Structura  venarum  quoque  multum  lucis 
in  nostras  investigationes  reflectit  nam  re- 
perimus  tunicam  externam  laxatam  ac  te¬ 
nuem  esse,  vasis  sanguinem  vehentibus 
abunde  suppeditari  et  cum  tunica  interiore 
tam  intime  alligari  ut  vix  separari  possit. 
Hanc  conditionem  venarum  Bichat  praeci¬ 
pue  notavit,  et  in  scriptis  animadvwtit  tex¬ 
turam  arterialem  a  venosa  per  hoc  potissi¬ 
mum  distingui,  nam  quanquam  tunicae  ar- 

teriarum  alia  cum  aliis  intime  adhaerent,  ta¬ 
men  inter  sese  non  commiscentur  utique  in 
venis  observare  solet. 

'  Effectus  quoque  qui  per  ligaturas  in  haec 
duo  genera  vasorum  inducuntur,  haud  ta¬ 
les  sunt  in  venis  quales  in  arteriis  obser¬ 
vantur,  nam  si  vincula  hujusmodi  circum 
venam  applicentur,  'f tunica  tubi  interna  ne¬ 
que  in  homine  nec  in  animalibus  inferior¬ 
ibus  unquam  dividitur,  sed  tunicae  tantum 
modo  in  plicas  longitudinales  contrahuntur. 
Si  canalis  deinde  justo  intervallo  inspicia- 
tur,  tunica  interna  equidem  quasi  divisa  ap- 

I 

parebit,  sed  si  indigationes  nostrae  rite  ac 
caute  prosequantur,  tunicam  externam  sive 
cellularem  solummodo  dissectam  invenie¬ 
mus. 

Sequelae  quas  ligaturae  in  venas  imposi¬ 
tae  producunt,  unicuique  fere  arte  Apollina¬ 
ri  quam  minime  imbuto,  sese  facile  in  aper¬ 
to  habent,  et  experimenta  quae  a  Doctore 

JoNES  memoria  recenti  instituta  sunt,  hanc 
rem  ultra  dubium  omnino  posuerunt. 

Siquando  igitur  ligatura  in  arteriam  im¬ 
ponatur,  tunica  interna  in  toto  ejus  circui¬ 
tu  plane  dividitur  et  lympha  conglutinans 
jamjam  deponi  videtur ;  haec  exudatio  pau¬ 
cis  horis  post  operationem,  ex  fissura  per  li¬ 
gaturam  facta  secernitur,  et  paulatim  auge¬ 
scens  latera  tubi  opposita  firmiter  conjun¬ 
git,  dum  portio  parva  sanguinis  congruma- 
ti  (coagulum  dicta)  pressuram  columnae  is¬ 
tius  humoris  superincumbentis  comminuit, 
et  nonnunquam  ad  ramum  proximum  pro¬ 
pagata,  adhaesionem  parietum  venae  recen¬ 
tem  ex  magna  parte  defendit,^ 

Sed  discrimen  maximum  quod  hic  obser¬ 
vari  potest,  sedem  suam  in  specie  inflam¬ 
mationis  inductae  habere  solet,  nam  statu 
partium  caute  inspecto,  membrana  venae 
investiens,  seu  intima  ut  vocatur,  inflamma- 


*  Dr  JoNES  on  Haemorrhage. 

tioni  continuae  seu  diffusae  prae  aliis  ob¬ 
noxia  videtur.  Arteriae  contra,  raro  si  un¬ 
quam  ita  afficiuntur,  sed  superficies  interna 
vasorum  hujusmodi  per  tractum  totum,  co¬ 
lore  praeter  naturam  rubicundo  nonnun- 
quam  occupatur;  et  quanquam  hoc  sub 
forma  inflammationis  et  in  venis  ac  arteriis, 
medicum  explorantem  saepe  fallere  conatur, 
tamen  si  partes  sic  affectae  aqua  tepida  la¬ 
ventur,  color  rubicundus  illico  evanescit. 

Experimenta  quae  Dominus  Travers  ad 
hanc  rem  illustrandam  instituit,  nobis  os¬ 
tenderunt,  vulnus  venae  ex  sanguine  misso 
inflictum,  adhaesionem  directam  non  subi¬ 
re,  sed  portionem  sanguinis  novissime  effu¬ 
sam,  cuneolum  quasi  formare  et  sic  orificium 
partis  sauciatae  obsidere ;  agglutinationem 
porro  sic  effectam,  inter  coagulum  et  mar¬ 
gines  vulneris  perfectam  ac  integram  esse, 
et  hanc  massulam  sanguinus  concreti  fon¬ 
tem  tandem  praebere,  unde  nova  membra¬ 
na  originem  suum  ducere  possit.  Si  ex 
quavis  causa  suppuratio  consequatur,  coa- 

gulum  jam  dictum  laxatum  locoque  suo 
amotum  evadit,  dum  actio  exulcerans  la¬ 
bia  orificii  sine  mora  occupare  incipit ;  et  in 
his  omnibus  exemplis  quae  sub  oculis  illius 
chirurgi  illustrissimi  venerunt,  vulnus  per 
ulcerationem  sese  amplificatum  ostendit, 
formamque  circularem  induerat. 

In  his  omnibus  casibus  uti  Dominus 
Hunteeus  notavit,  actio  inflammatoria 
partes  eas  invadit  quae  inter  cor  punc¬ 
tumque  vulneratum  sive  ligatum  collo¬ 
cantur,  et  signa  obliterationis  quae  tu¬ 
bus  venae  praebuit,  portionem  istam  ca¬ 
nalis  occuparunt  quae  versus  cor  a  vulne¬ 
re  tetendit.  Quandocunque  inflammatio  ex¬ 
ulcerans  margines  incisionis  aggreditur,  vis 
illa  salutaris  per  quam  disjunctio  continuita¬ 
tis  in  vena  reparari  debet,  pedem  suum  illi- 
co  sistit,  et  labia  vulneris  jam  eversa,  cum 
coagulo  sanguinis  nunc  revera  non  solum 
inutili  sed  alieno  facto,  tantam  irritationem 
provocare  solent,  quanta  satis  apta  videtur 
tunicam  venae  internam  inflammatione  con¬ 
tinuata  vexare,  cui  peculiari  affectioni  vasa  hu- 

jusmodi  quoque,  ex  innumeris  exemplis  tam 
obnoxia  esse  probantur.  Defectus  adhaesi¬ 
onis  qua  vulnus  ex  sanguine  misso  reparare 
debet,  ad  cavitatem  venae  ipsius  defertur,  et 
si  thrombus  solito  major  locum  ibi  teneat, 
si  latex  agglutinans  iterum  resolvatur  aut  si 
profluvium  consequens  vel  arte  vel  casu 
inductum  coagulum  ex  loco  amoveat,  prae¬ 
matura  exercitatio  artus,  vulnus  ex  quavis 
causa  irritatum  veluti  parte  sauciata  incaute 
refricata,  aut  emplastris  adhaesivis  eidem  im¬ 
positis,  omnia  satis  valent  ut  singula  etiam 
inflammationem  suppurantem  circa  ostium 
vulneris  excitare  queant.  Haec  ut  jam  dixi 
causis  mali  excitantibus  paria  sunt,  quan- 
quam  affectio  nociva  ad  cavum  venae  ulte¬ 
rius  vergere  prohibeatur,  et  si  modum  quo 
vulnera  in  hisce  vasis  reficiuntur,  attente 
spectemus,  haud  diu  in  tenebris  impediemur 
quin  rectam  rationem  illorum  gravium  peri¬ 
culorum  proponere  possimus  quae  venas  in¬ 
vadere  solent,  praesertim  quum  tubus  ex  si¬ 
tu  suo  aliisque  causis  inflaiDmationi  adeo 
objicitur  ;  nam  si  ostia  ejus  non  secus  ac  ar¬ 
teriae  tuto  conjungerentur,  inflammatio  se- 

cundaria  vix  ac  ne  vix  quidem  supervenire 
posset 

Hoc  malum  in  equo  frequentius  quam  in 
homine  accidit,  et  causa  ejusdem  sese  magis 
in  aperto  ostendit,  nam  in  illo  animali  inte¬ 
gumenta,  raro  si  unquam  post  sanguinem 
ex  vena  detractum,  per  primam  intentio¬ 
nem  ut  vocatur  coalescunt. j*  et  mos  qui  va¬ 
let  ut  profluvium  reprimatur,  labiis  vulne¬ 
ris  scilicet  per  aciculam  retentis,  utique 
chirurgi  ipsi  in  labro  fisso  facere  solent 
partes  ad  inflammationem  proclives  haud 
dubie  reddit;  nam  acicula  quae  pro  re 
extranea  haberi  debet,  signa  inflamma¬ 
tionis  gravissima  excitat,  et  si  sub-ace- 
tis  cupri  in  eam  formatum  sit,  stimulum 
adhuc  majorem  violentiae  symptomatum 
praebebit.  Vena  jugularis  externa  in  equo 
saepius  praeoptatur,  unde  sanguis  mittatur, 
et  si  ex  quavis  causa  veluti  phaleris  prae- 


*  CoopEB  and  Teavers’  Surgical  Essays. 

mature  indutis,  pars  sauciata  irritetur,  aut 
fluxus  sanguinus  iterum  etiam  consequatur. 
Inflammatio  igitur  per  hunc  sanguinem  in 
partes  vicinas  effusum  aut  per  curas  quae 
fluxum  ejus  sistere  adhibeantur  haud  aliter 
ac  in  homine  oriri  potest,  et  exulceratio  mar¬ 
gines  vulneris  occupans  ad  venam  pedes 
tendit,  dum  signa  inflammatoria  haud  ver¬ 
sus  cor  sed  potius  ad  caput  vergere  gaudent: 
Exitus  lethalis  hujusce  mali  in  equo  rarissi¬ 
me  supervenit,  sed  quum  res  sese  infeliciter 
gerunt  membranae  cerebri  valde  inflamma¬ 
tae  reperiuntur  et  exudatio  lymphae  puris¬ 
que  in  sinibus  accedit,  dum  massula  lym¬ 
phae  ipsius  ex  vulnere  in  vena  extrahi  pos¬ 
sunt. 

Inflammatio  venarum  quoque,  ex  con¬ 
sensu  cum  partibus  vicinis  interdum  indu¬ 
citur,  et  exempla  nonnulla  memoriae  tradita 
sunt,  ubi  pus  in  venis  uteri  abdominisque 
post  febrem  puerperam  detectum  est.  Doc- 
tor  Hennen  in  libro  ejus  de  chirurgia  mi¬ 
litari  statum  vasorum  inflammatum  inter 

causas  mortis  post  artus  discissos  enumerat, 
exemplaria  duodecim  cujus  in  militibus 
apparebant  qui  praelio  apud  Waterloo  fac¬ 
to  sauciati  fuerant,  et  in  his  malum  for¬ 
mas  varias  induerat,  dum  inflammatio,  sup¬ 
puratio,  et  lympha  coagulabilis  in  arte- 
teriis  effusa,  vel  omnia  vel  singula  per  scal¬ 
pellum  detecta  sunt,  dum  tubi  quod  ad 
tunicas  sese  plurimum  crassatas  habuerunt. 
In  his  signa  inflammationis  tam  arctos  limi¬ 
tes  tenuerunt  et  adeo  mitia  erant,  ut  neces¬ 
sitas  nulla  existeret  cur  ad  missionem  san¬ 
guinis  copiosam  confugere  oporteret,  et  in 
quibusdam  malum  ad  typhum  spectabat. 

.  Dominus  Guthrie  in  opere  suo  optimo 
de  plagis  per  tormenta  bellical  inflictis,  nos 
certiores  fecit  sese  eadem  signa  in  venis 
majoribus  detexisse ;  sed  opinio  quam  hic 
auctor  non  mediocris  protulit,  a  sententiis 
multorum  de  hac  re  aliquantulum  dissidet. 
Quandocunque  exempla  hujusmodi  sub 
oculos  ejus  venerant,  semper  in  animo  con¬ 
cepit  vasa  consocia  mali  tantummodo  evas- 

isse,  et  morbum  qui  per  plures  dies  ante 
saevierat,  effectus  suos  per  consensum  venis 
solum  communicasse  aegrumque  e  luce  sic 
celerius  amovisse.  Sed  hic  scriptor  eodem 
tempore  ingenue  fatetur,  hanc  partem  pa- 
thologiae,  omnem  attentionem  quam  me¬ 
ruit  ab  eo  haud  vindicasse,  quanquam  multa 
membra  post  mortem  cura  solita  inspexerat ; 
sed  ulcerationem  et  gangraenam  in  locis 
multis  detectus,  ratus  est  malum  in  superfi¬ 
cie  artus  mutilati  primo  incepisse,  et  citius 
aut  serius  ad  vasa  propagatum  finem  aerum¬ 
nis  aegri  exinde  maturius  imponere. 

f 

Dominus  Caemichael  in  scriptis  suis 
enarrat,  ubi  vena  femoralis  per  acum  punc- 
turata  aegrum  abripuit,  quum  arteria  con¬ 
comitans  propter  aneurisma  in  poplite  se¬ 
cundum  artem  liganda  esset,  et  aliquot  mo¬ 
nitis  quomodo  vena  evitari  possit  praefatis, 
pro  certo  habet  multos  post  amputationem  ex 
hac  causa  infeliciter  perire.  Quum  erysipelas 
in  nostro  nosocomio  nuper  grassaretur,  ple¬ 
raque  exempla  infausta  eodem  tempore-  ae- 

gros  vexarunt,  in  quibus  inflammatio  venae 
et  gangraena  musculorum  brachii  nimis  jus¬ 
tam  causam  exitus  fatalis  praebuerunt. 

Tempore  quo  erysipelas  nuperius  in  no¬ 
socomio  valuit,  multi  eorum  e  quibus  mis¬ 
sio  sanguinis  praescribenda  fuerat  vel  inflam¬ 
matione  circum  vulnus  laborarunt,  vel  ab¬ 
scessus  et  indicia  magnae  excitationis  in  te¬ 
la  reticulata  ambienti  ostenderunt,  ex  his 
unus  tantum  haud  incolumis  evasit,  aeger 
videlicet  qui,  osse  femoris  fracto  tandem 
convaluerat  sed  erysipelas  faciem  ejus  in¬ 
fauste  aggrediens,  bis  ex  vena  eadem  san¬ 
guinis  detractionem  subiit;  die  quinto  sys¬ 
tema  violentia  cladis  premi  videbatur,  et  sex 
diebus  abinde  homo  morti  occubuit.  Vena 
post  lethum  inspecta,  apud  partem  unam 
lympha  tumuit,  sub  qua  tubus  nihilominus 
speciem  naturalem  retinuit,  apud  alteram 
coagulum  sanguinis  venam  obsedit,  dum 
portio  tertia  super  valvam  sita,  vacua  sed 
haud  morbide  correpta  apparuit.  Diagnosis 
nostra  in  morbo  de  quo  hisce  paginis  dis- 

serimus  in  aperto  haud  facile  tenetur  quan-^ 
quam  recta  notitia  ejusdem  plurimum  ad 
rationem  justam  medendi  conferret,  nam  si 
cursum  rapidum  quem  inflammatio  tenet 
et  graves  affectus  exinde  inductos  recte 
consideremus,  plane  videbitur  violentiam 
mali  aegrum  nostrum  aliquando  oppressur-, 
am  esse  priusquam  natura  ejusdem  sese  me¬ 
dico  exploranti  ex  toto  evolverit.  Affec¬ 
tiones  morbidae  igitur  quibuscum  inflam¬ 
matio  venarum  plerumque  confundi  potest, 
sunt  status  inflammatus  fasciae  membranae 
cellularis  aut  vasorum  absorbentium  et  diag¬ 
nosis  multo  difficilior  fiet  si  quodvis  horum 
cum  alio  simul  conjungatur.  Nemo  medi¬ 
cus  est  cui  illa  levis  inflammatio  quae  post 
venesectionem  saepe  occurrit  ignota  esse 
potest  et  quae  ex  membro  nimis  matutine 
exercitato  originem  ducit.  Haec  affectio 
nisi  per  paucos  dies  durare  gaudet  et  labia 
vulneris  opposita  inter  sese  tuto  concrescunty 
dum  alias  signa  inflammatoria  latius  ser¬ 
pentia  naturam  erysipelatis  sibi  assumunt ; 
interdum  quoque  phlegmon  aut  supra  vuh 

%ms  insidet,  aut  nidum  sibi  in  tela  brachii 
reticulata  aliter  struit. 

Physiologia  nobis  clarissime  ostendit,  va- 
aa  lymphatica  dicta,  sensu  plurimo  prae-^ 
dita  esse,  et  quum  reputemus  hanc  partem 
machinae  animalis  actionem  inflammatoriam 
citissime  suscipere,  nihil  obstat  quin  hanc 
sententiam  sustentari  velimus.  Siquando 
sic  morbide  corripiuntur,  malum  suum  par¬ 
tibus  vicinis  communicant  et  quasi  funiculi 
essent  pedes  suos  ad  summum  humeri  ten¬ 
dunt,  et  vel  infra  vel  supra  vulnus  tractum 
sibi  habent.  Saepe  est  ubi  vestigia  eorum 
propter  faciem  partium  incumbentium  co¬ 
lore  rubicundo  tinctam  per  oculum  detegi 
possunt,  dum  sedes  iterque  suum  membri 
superficiem  tenens,  vetat  ne  cum  venis  con¬ 
fundi  queant :  abscessus  quoque  per  trac¬ 
tum  lymphaticum  interdum  serpere  praeop¬ 
tant,  dum  alias,  glandulae  axillam  et  culbi- 
tum  occupantes,  in  supuralionem  decidere 
videntur. 

Ex  fascia  aut  membrana  cellulari  sub-^ 
jacente  inflammata,  effectus  generalis  nequa^- 
quam  leves  interdum  consequuntur,  bra¬ 
chium  acute  vexatur  et  per  spatium  ejus 
totum  saepissime  dolet,  sed  membrum  ve- 
luti  si  arte  aut  vinculo  quovis  ligatum 
.esset,  hanc  affectionem  prae  aliis  praecipue 
designat,  nec  artus  nisi  cum  dolore  gravissi¬ 
mo  moveri  potest;  digiti  et  antibrachium 
in  hoc  morbo  ex  contractione  saepissime  la^ 
borant,  nonnulla  exempla  cujus  et  in  scrip¬ 
tis  Domini  Abernethy  et  in  dissertationir 
bus  medicis  unusquisque  reperire  valet. 

In  pluribus  casibus  ubi  mors  sola  finem 
aerumnis  aegri  imposuit,  exitus  fatalis  vel 
ex  gravi  irritatione  aut  suppuratione  co¬ 
piosa  aut  gangraena  musculos  invadente 
oriri  videbatur,  sed  quum  haec  pestis  pos- 
»terior  arcem  vitae  pulsare  audet,  discrimen 
nostrum  magis  in  tenebris  adumbrabitur, 
et  fere  nihil  semitam  officii  nobis  ostendere 
poterit ;  sed  sensus  doloris  praecordia  ocu- 
pans,  respiratio- difficilis  ac  laboriosa,  cura 

duritie  venae  aliquantulum  lucis  indaga- 
'tionibus  nostris  fortasse  reflectet. 


CURATIO. 

Quo  morbo  venienti  melius  occurrere  pos¬ 
simus  nulla  mora  in  nobis  esse  debet  quin  ^ 
ad  auxilium  praesentissimum  confugiendum 
est,  et  sanguis  igitur  pro  re  nata  iterum  iter¬ 
um  que  mittendus  est,  alvus  per  medicamenta 
satis  efficacia  libere  ducatur,  et  nulla  cura 
omitti  debet  ne  inflammatio  in  suppuratio¬ 
nem  aut  effusionem  desinat ;  hirudines  quo¬ 
que  in  brachium  imponendae  sunt,  solutiones 
frigidae ‘aut  quod  saepe  melius  respondet 
cataplasmata  sive  fomenta  ex  usu  magno 
inveniuntur,  vesicatorium  satis  longum  tu- 
mefactionem  brachii  sub  m  ea  cura  plurimum 
diminuit,  et  hoc  apud  veterinarios  ut  solum 
ac  remedium  specificum  adhiberi  solet. 

Illa  remedia  solummodo  proderunt  quum 
morbus  parum  processerit,  sed  si  symptoma- 


SO  DE  VENAEUM  INFLAMMATIONE, 

ta  ad  typhum  vergunt,  spes  nulla  aut  leva» 
men  mali  aegro  plerumque  contingit,  et  fere 
nihil  medico  jam  reliqui  fit  nisi  vinum  et  sL 
milia  praescribere,  quae  vires  naturae  vel  refi» 
ciant  aut  signa  molesta  quam  maxime  per» 
mulceant ;  pus  vel  extorsum  tendere  potest 
aut  tubus  vasi  per  lympham  obstruatur,  si  vL 
res  aegri  tantum  onus  sustentare  valent.  Do¬ 
minus  Hun  ter  suadet  partem  inflammatam 
ita  comprimendam  esse,  ut  labra  vulneris 
agglutinentur,  et  si  non  recte  adhaereant  aut 
in  suppurationem  incidant,  tunc  penicilum 
.super  partem  affectam  gerendum  esse,  per 
.quas  curas  ipse  aegrum  similiter  querentem 
feliciter  tractavit, 

Multae  opiniones  jam  publice  prolatae  sunt 
de  exitu  infausto  qui  aegros  inflammatione 
venarum  laborantes  tam  saepe  abripere  so¬ 
let,  et  terminatio  morbi  lethalis  inflamma¬ 
tioni.  versus  cor  et  cerebrum  tendenti  ab 
aliis  attributa  fuit,  dum  alii  putaverunt  pus 
in  circuitum  iterum  absorptum  partem  ma¬ 
li  maximam  efficere.  Sed  in  plerisque  ho- 

rum,  inflammatio  neque  ad  cerebrum,  aut 
cor,  aut  etiam  vasa  majora  processerat  et  ni¬ 
hil  puris  saepe  in  Vena  adfuit,  dum  exem¬ 
pla  ea  quae  cursu  incitato  ad  mortem  proper¬ 
abant  vera  inflammatione  adhaesiva  labora¬ 
bant,  in  qua  nulla  secretio  puris  accidere 
solet. *  * 

INIunera  quibus  venae  funguntur,  spatium 
in  corpore  quod  per  haec  vasa  occupatur, 
natura  inflammationis  diffusa  ac  devastans, 
in  nonnullis  exemplis  fere  justam  rationem 
mortis  praebuerunt,  sed  utique  ipse  opinor, 
notitia  nostra  de  hac  re  adhuc  in  tenebris  et 
dubio  tenetur.  A^ena  inflammata  non  quo¬ 
tidie  sed  potius  raro  occurrit,  et  si  quando 
accedit  malum  per  continuitatem  solam  ad 
partes  vicinas  grassatur  ;  exempla  quidem 
non  desunt,  in  quibus  tunica  intima  arteriae 
inflammationem  ejus  ad  cor  transmiserat, 
sed  hoc  in  arteriis  rarissime  accidit,  in  venis 
heu  !  nimis  saepe  bacchari  gaudet. 

e ^ 

*  CooPER  and  Travers’  Surgical  Essays. 

